Diaryatou Bah (alizaliwa Guinea 1985) ni mwanaharakati wa haki za wanawake uko Guinea. Ni mkaazi wa Ufaransa na mwanzilishi wa Espoirs et Combats des femmes ("Matumaini na Mapambano ya Wanawake"), taasisi inayopinga ukeketaji na ukatili kwa wanawake. Anafanya kazi na taasisi nyingine kama 'Excision' na 'Ni Putes Ni Soumises'. Mwaka 2018 alitunukiwa tuzo ya ujasiri ya Elles, kama utambuzi wa kazi yake dhidi ya ukeketaji wa wanawake. Diaryatou Bah anatoka katika familia kubwa ya watoto 32, na ni binti wa baba mwenye wake wengi. Alikulia utoto wake kwenye kijiji kidogo cha Sakile, nakulelewa na bibi yake katika jumuiya ya wanawake hadi alipokuwa na umri wa miaka 10. Mwaka 1993 alipofikisha umri wa miaka 8 alikeketwa. Katika kifo cha bibi yake, Bah aliungana tena na baba yake na wake zake wengine watatu huko Conakry.Akiwa na umri wa miaka 13, alilazimishwa kuolewa na mwanamume mwenye umri wa miaka 45 anayeishi Amsterdam, hivyo aliondoka Guinea na kuishi na mumewe huko Uropa.Mwathirika wa mara kwa mara wa ubakaji wa ndoa na aina nyingine za unyanyasaji wa kimapenzi (alipata mimba kwa mara ya kwanza akiwa na umri wa miaka 14).